Tolong jelaskan mengenai Kejayaan dari Mirwana dalam bahasa melayu

1. Pemenang 2 kategori dalam Anugerah Era 2004

Lagu Nasyid Pilihan – Hikmah Kembara

2. Finalis Anugerah Bintang Popular Berita Harian 2004

3. Finalis Anugerah Industri Muzik ke-12

4. Pemenang 1 kategori dalam Anugerah Era 2005

Lagu Nasyid Pilihan – Aku Tanpa CintaMu

5. Pemenang 4 kategori Anugerah Carta Nasyid IKIM.fm (2005)

Lagu Paling Lama Bertahan Dalam Carta – Hikmah Kembara

Lagu Paling Banyak Menjuarai Carta – Aku Tanpa CintaMu

Juara Keseluruhan ACNI05 – Hikmah Kembara

6. Finalis Anugerah Bintang Popular Berita Harian 2005

7. Finalis Separuh Akhir Muzik-Muzik 25 2010

Tika Masanya (Mirwana feat Hujan)

Manifestasi Cinta (Fiq feat Mirwana)

8. Finalis Anugerah Bintang Popular Berita Harian 2010

Secara komersil, Mirwana telah mengeluarkan tiga buah album iaitu 'Hikmah Kembara' pada tahun 2004, 'Aku Tanpa CintaMu' pada tahun 2006 dan yang terkini, 'Bumi Akhir Usia' pada tahun 2010. Album 'Aku Tanpa CintaMu' ialah album dengan lagu yang sama daripada album Mirwana dengan tambahan 2 lagu baru iaitu 'Seruan Lima Waktu' dan 'Keampunan'. Ia diterbitkan semula atas sambutan yang amat menggalakkan daripada peminat-peminat mereka. Album ini mengandungi dua lagu hit mereka yang telah memenangi 7 anugerah tempatan iaitu Hikmah Kembara dan Aku Tanpa CintaMu, duet bersama Jay Jay.

Selain tiga album ini, Mirwana sebenarnya telah muncul dengan 6 album lain semasa di SMKA Maahad Hamidiah iaitu Mentari (1991), Mutiara (1992), Show Me The Way (1994), Sure You Can! (1995), Generations (1996), dan Cry For Freedom (1997). Album Cry For Freedom ini menjadi album terakhir Mirwana yang dibiayai oleh PIBG, sekolah, dan dana Mirwana sendiri. Album mereka dirakamkan di OVA dan juga Booty Studio Jalan Pahang. Di sekolah berbekalkan Roland XP-50 mereka menyiapkan album Cry For Freedom.

Selain itu, Mirwana juga terlibat dalam pembikinan album-album lain seperti Terima Kasih Guru (1999) terbitan Dreamlogic Production, Junjungan Mulia II (2001) dan Nur Selawat (2006). Album Junjungan Mulia II yang turut disertai oleh lima kumpulan nasyid gergasi Malaysia iaitu Raihan, Rabbani, Hijjaz, Saujana, Nowseeheart merupakan langkah pertama dan antara yang terbesar bagi Mirwana untuk menonjolkan diri dalam industri hiburan Islam di persada komersial. Dalam album ini, Mirwana membawakan lagu 'Andai Aku' ciptaan sepenuhnya Mujahid Abdul Wahab.